*****
ΚΑΝΟΝΙΣΜΟΣ (ΕΟΚ) αριθ. 3598/87 ΤΗΣ ΕΠΙΤΡΟΠΗΣ
της 30ής Νοεμβρίου 1987
για τον καθορισμό για το 1988 της ποσόστωσης για το τυρί, που εφαρμόζεται κατά την εισαγωγή στην Πορτογαλία, προέλευσης Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (1), και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 608/86 της Επιτροπής (2) καθόρισε την αρχική ποσόστωση για τα τυριά, προέλευσης Ισπανίας, που εφαρμόζεται κατά την εισαγωγή στην Πορτογαλία, σε 200 τόνους· ότι το άρθρο 4 παράγραφος 4 στοιχείο α) του κανονισμού (ΕΟΚ) αριθ. 3792/85 καθόρισε τον ετήσιο ελάχιστο ρυθμό αύξησης των ποσοστώσεων, εκφραζομένων κατ' όγκο, σε 10 %· ότι πρέπει να ληφθεί υπόψη αυτό το ποσοστό για τον καθορισμό της ποσόστωσης εισαγωγής τυριών στην Πορτογαλία, προέλευσης Ισπανίας, για το 1988· ότι η ποσόστωση αυτή προστίθεται σε εκείνη που καθορίζεται κατ' εφαρμογή του άρθρου 269 της πράξης προσχώρησης κατά την εισαγωγή, προέλευσης της Κοινότητας των Δέκα·
ότι, για να εξασφαλισθεί η ορθή διαχείριση της ποσόστωσης, θα πρέπει η αίτηση αδείας εισαγωγής να συνοδεύεται από τη σύσταση εγγύησης·
ότι πρέπει να προβλεφθεί η ανακοίνωση από την Πορτογαλία στην Επιτροπή των πληροφοριών για την εφαρμογή της ποσόστωσης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο όγκος της ποσόστωσης για το 1988 για τα τυριά περιγράφονται στο παράρτημα Ι του κανονισμού (ΕΟΚ) αριθ. 3792/85, που εφαρμόζεται κατά την εισαγωγή στην Πορτογαλία τυριού προέλευσης Ισπανίας καθορίζεται σε 242 τόνους.
Άρθρο 2
1. Οι πορτογαλικές αρχές εκδίδουν τις άδειες εισαγωγής με τρόπο ώστε να εξασφαλίζεται η δίκαιη κατανομή της διαθέσιμης ποσότητας μεταξύ των αιτούντων.
2. Οι αιτήσεις για άδειες εισαγωγής συνοδεύονται από τη σύσταση εγγύησης η οποία ελευθερώνεται, υπό τους όρους που καθορίζονται από τις πορτογαλικές αρχές, μόλις πραγματοποιηθούν οι εισαγωγές.
Άρθρο 3
1. Οι πορτογαλικές αρχές ανακοινώνουν στην Επιτροπή τα μέτρα που έχουν θεσπίσει για την εφαρμογή του άρθρου 2.
2. Οι πορτογαλικές αρχές διαβιβάζουν, το αργότερο στις 15 κάθε μήνα, τις ακόλουθες πληροφορίες όσον αφορά καθένα από τα προϊόντα για τα οποία έχουν εκδοθεί άδειες εισαγωγής τον προηγούμενο μήνα:
- τις ποσότητες που αφορούν οι άδειες εισαγωγής που έχουν εκδοθεί,
- τις ποσότητες που πράγματι εισήχθησαν.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1987.